Ошоның дәйексөздері | Блогтар | Әдебиет порталы
"Ошоның дәйексөздері | Блогтар | Әдебиет порталы"|"https://adebiportal.kz/kz/blogs/view/osonyn-daieksozderi__5044"
TITLE: Ошоның дәйексөздері | Блогтар | Әдебиет порталы
URL: https://adebiportal.kz/kz/blogs/view/osonyn-daieksozderi__5044
META: "Ошоның дәйексөздері | Блогтар | Әдебиет порталы"|"https://adebiportal.kz/kz/blogs/view/osonyn-daieksozderi__5044"
TOTAL WORDS: 3871
TEXT: Ошоның үздік дәйексөздері, кітабынанан үзінділер Аударған: Исмағұлова Г. Қазақша нұсқасы Орысша нұсқасы Адам батыл болғанда ғана жарық дүниеге келеді. Батылдық адамның дүниеге келгенінің белгісі. Жалтақтап өмір сүретіндер әлі адам бола қойған жоқ. Ал жалтақтаумен қанша адам өмір сүруде, олар бір де бір шешім қабылдай алмайды. Олар үнемі өздері үшін шешім қабылдайтындарға арқа сүйейді. Бірақ мұның аты құлдықта күн кешу. Адам өмірі – бұл қабылданған киелі келісім. Ол кездейсоқтық немесе күтпеген оқиға емес. Жердегі әрбір кезекті өмірден кейін сіз нұрды көрдіңіз немесе сізді нұр құшты. Сіз махаббатқа шомылдыңыз және бұл ақиқат. Махаббаттың осы кеңістігінен сіз өз өміріңізді қарадыңыз. Сізді ешкім аыптамады, қайта өзіңізді айыптадыңыз. Өзіңізді жерде болған кездегі өзгелерді айыптаған стандарттармен кінәладыңыз. Шынайы күш – бұл шындықпен келісу Күш. Ішкі күш. Ол қалай көрінеді? Нағыз Күш – ол қабылдауда, толық ашықтық пен осалдықта, шынайылықта. қарсыласпауда. Күш – бұл ештеңеге қарамастан өмір жолында пайда болған кедергілер мен қиындықтарға бетпе-бет келіп, ештеңеден қашпай. кез келгенді, тіпті ең жағымсыз әрі өткір жайтты, ауруды, шындық пен ақиқатты ішіңнен өткізіп іштей пәк, бүркенішсіз әрі ашық бола білу. Міне, Күш дегеніміз осы. Сыпайылық махаббаттан туындағанда ол өте көркем көрінеді Махаббаттың өзі сыпайы – басқаша сыпайылық болмайды. Сыпайылық сүйіспеншіліксіз қолданылса, онда бұл эгоның айласы ғана. Сыпайылық махаббаттан туындағанда – ол өте көркем көрінеді. Бар болғаныңызға ғашық болыңыз да өзіңізді жақсы көруден бастаңыз. Қорыққан кезде одан құтылуға тырыспаңыз Бойыңызды үрей билегенде одан құтылуға тырыспаған жөн. Қайта оны қай бағытқа сапар шегу керегінің белгісі, нұсқаушысы ретінде қабылдаңыз. Ол сізге белгі беріп өзімен бірге баруға шақырады. кезкелген жақсы нәрсе де қорқынышты, өйткені ол қандай да бір көріністі, түсінуді әкеледі; белгілі бір өзгерістерді талап етеді; кері шегінгеніңіз үшін өзіңізді ешқашан кешірместей – қорқақтық танытқаныңыз үшін өзіңізді айыптайтындай шыңырауға алып келеді. Әрі қарай барсақ, бұл қауіпті! Жақсы нәрсенің қорқытатыны міне, осында. Үрей пайда болғанда кері шегінбеңіз, себебі бұл әрекетіңізбен үрейден құтылмайсыз. Оған еніңіз. Қараңғы түннен қорықсаңыз оның құшағына кіріңіз – себебі бұл қорқыныштан арылудың жалғыз амалы. Бұл оның шегіне шығудың жалғыз тәсілі. Қараңғы түн ішінде қозғалыңыз; одан асқан маңыздысы жоқ. Жалғыздықта отырыңыз, түннің әрекет етуіне ерік беріп күтіңіз. Қорықсаңыз – дірілдеңіз. Бойыңызды діріл билесе де түнге: «Қолыңнан келгенді жасай бер. Мен дайынмын» деңіз. Бірнеше минуттан кейін бәрі басылғанын байқайсыз. Қараңғылық сейіліп, айнала жарқырай бастайды. Одан ләззат алып отырасыз. Сіз оған қол тигізе аласыз – ол сізге өзінің мақпалдай жұмсақтығымен, кеңдігімен, әуенімен көрінетін болады. Сіз одан жаныңыз рақат тауып: «Осындай көркем сыннан қорқуым қандай ақымақтық?» дейсіз. Вы можете её коснуться — она почти осязаема в своём бархатистом молчании, в своём просторе, в своей музыке… Вы можете ею наслаждаться; теперь скажете: » Как глупо было бояться такого красивого опыта!» Өз жүрегіңе жауаптысың. егер сіз қуанғанда, көз жасына ерік бергенде, би билегенде шынайы болсаңыз, ерте ме кеш пе сізді түсіне бастайтын, бәлкім керуеніңізге қосылатын да жандар табылады. Мен де өз жолымды жалғыз бастағанмын, кейін адамдар келе бастады, ал қазір ол бүкіл әлемдік керуенге айналды. Мен ешкімді шақырмадым; тек сезгенімді, жүректен шыққанды ғана жасадым. Сөзіңізде мейірім болса, ол өз орнын табады Сөзіңізде мейірім болса, ол өздігінен екпін қояды. Қолдарыңыздың айтары болса, олар да мұны өздері жасайды; бұл үшін сізге ештеңе жасаудың қажеті жоқ. Көздеріңізде от көрінетін болса, ол да өздігінен пайда болуы тиіс. Бірақ оларды сіз жасамауыңыз тиіс, әйтпесе мұның бәрі екіжүзділік. Неғұрлым алғыр болған сайын, соғұрлым қайыршы боласыз Шаттық – қашан да үйсіз әрі диуана. Бақыттың да, бақытсыздықтың да үйі бар, бірақ шаттықта ол жоқ. Шаттық еш жерде тамыры жоқ ақ бұлт секілді. Екеудің қарым-қатынасы айнаға айналады Бір ғана әйелмен немесе ермен жақын болу көптеген жеңіл-желпі қарым-қатынастан артық. Махаббат – маусымдық гүл емес. Оны өсіру үшін жылдар кетеді. Өсу кезінде ол физиологияның шегіне шығып, рухани бастаудың бүрін жара бастайды. Бірнеше әйелмен немесе ермен кездесе отырып сіз сыртта қаласыз. Бұл бәлкім сіздің көңіліңізді аулар, бірақ тек ат үсті ғана; иә, сізде бос уақыт болмайды, бірақ ол ішкі дүниеңізді байытуға көмектеспейді. Ал бір-біріңізді жақынырақ ұғу бақытын сыйлайтын - бір адаммен ұзақ уақыттық қарым-қатынастың ерекше артықшылығы бар. Қабылдамауды жат көрме — Сен өзіңді қалай сезінесің жалпы алғанда? Не бойся непринятия Өмір ақ-қара болып бөлінбейді Дұрыс немесе бұрыс ештеңе болмайды. Бәрі пайымдаудан. Бір адам үшін бір нәрсе дұрыс, ал басқасы үшін бұрыс болуы мүмкін, себебі бәрі азды-көпті мөлшерде адамның өзіне байланысты. Ал енді бір адамға бір нәрсе бір сәтте дұрыс, енді басқа сәтте бұрыс көрініп жатады, бұл жерде жағдайға байланысты. Өміріңді әсемдікке арна Өміріңді жиреніштіге емес, әсемдікке арна. Босқа шығындайтындай сенде уақыт пен энергия соншалықты көп емес. Сондай қысқа ғұмыр мен аз ғана энергия көзін ашу-ызаға, қайғы мен мұңға, жек көру мен қызғанышқа жұмсау ақымақтық. Сен – қонақсың. Жерді өзіңнен кейін келетін бейтаныс қонақтарға сәл көркемірек, сүйіктірек әрі барынша жұпар иісті етіп қалдыр. Сен тас емессің, өте әдепті, өте сезімтал болмыссың. Егер қасыңдағы адам бақытсыз болса, ол бақытсыздық саған әсер етеді. Бақытсыздық барлық аурулар секілді жұқпалы. Гүл үшін бүкіл әлем гүл. Тікенекке – тікенек. Өзің қандай болсаң айналаңдағылар да солай көрінетін болады. Өзгелерден өзіңде жоқты көру мүмкін емес. Әсемдікті іздеп біз Жер шарын шарлай аламыз, бірақ ол ішімізде болмаса, оны еш қай жерден таба алмаймыз. Сенің қолыңнан келетіні. Басқаларды қалай көргің келеді өзің де сондай бол. Айналасындағыларды өзгерту үшін адам алдымен өзі өзгеруі керек. Өзін өзгерткен жан ғана басқалардың өзгеруіне бастамашы бола алады. Санасы толықтай оянған адам ғана басқаларға пайда әкелмек. Өзі ұйықтап жүрген адам басқаны қалай оятпақ? Түнекте тұрған адам басқаға қалай жарық көзі болмақ? Өзінің мәнін ұғынған жан ғана өзгелерге көмектесе алатыны анық. Адам өз игілігін қамдамай тұрып, өзгенің игілігін қамдай алмайды. Адам тіршілікпен біртұтас Оқшаулану, «мен әлем мен тіршіліктен оқшауланғанмын» деген ой барлық бақытсыздық пен өшпенділіктің, ашу мен долылықтың алғашқы себебі. Осы сәттен бастап өзіңнің тіршіліктен ажырағысыз екеніңді есте сақта. Есте сақтап қана қоймай бұл тәжірибені сынап көр – жайқалып өсіп тұрған ағашпен, өзің шомылып жүрген өзенмен, қазір алақаныңда қолы тұрған адаммен біртұтас бол. Қайта-қайта сынап көр - өзің үстінде отырған таспен, көз салып қызықтап отырған алыстағы жұлдызбен біртұтас бол. Бірте-бірте объектімен бірігу өнерін меңгересің. Бақылаушы бақыланушыға, танушы танылушыға айналады. Роза гүлін бақылай отырып роза гүліне айналасың – бұл жерде шекара жоқ. Осы сәтте сен екі нәрсені ұғасың – махаббат пен шаттықты. Шаттық өзің үшін, махаббат әлем үшін. Қуанышты жан-дүниеңізден іздеңіз Зарлап, шағымданбаңыз. Алладан да, Жыннан да жалбарынып сұрамаңыз. Олар сізге ештеңе бермейді. Өзіңізге өзіңіз ғана қуаныш сыйлай аласыз. Қуанышты жан-дүниеңізден іздеңіз. Дарыныңызды дамытыңыз, Өмір атты мейрамда тілектеріңізді орындаңыз, би билеңіз. Қуанышты сүйіктіңіз сыйлайды деп ойласаңыз қатты қателесесіз. Солай ойлаған бойда сіз басқа адамнан Қуанышты соруға талпынған қансорғышқа айналасыз. Өзіңізді тоқтатыңыз! Бұл тығырыққа тірелу. Басқаларда сіздің қуанышыңыз жоқ. Есте сақтаңыз: егер азап шегіп жүрсеңіз, ол өзіңіздің кінәңізден. Ғашықтардың ұрыс-керісі - бұл өзгеден Қуанышты сорып алуға деген талпыныс. Сіз өзгеден Қуанышты оларды сүйгенде ғана ала аласыз және оларды өзгертпейсіз, қайта олардың құлпыруына көмектесесіз. Олардың дарынын ашуға және өмірді толық сүруге көмектесесіз. Бұл сіздің ғашықтарыңызға да, балаларыңызға да, сондай-ақ айналаңыздағы адамдардың бәріне қатысты. Оларды жақсы көріңіз және осыдан қуаныш табыңыз. Қандай жағдай болса да - түбі қайыр. Ол қалай келді солай кетеді; оны ұстап қалуға, оған жармасуға болмайды. Желдің екпіні сыбдыр секілді келеді. Ол шу шығармайды, келгенін хабарламайды да, ол үн-түнсіз келеді де кенет қасыңда болады! Құдай да. – ақиқат та. – шаттық та келеді. - махаббат та дәл осылай келеді: олардың бәрі желдің гуілі секілді, дабылдатып кернейлетпей келеді. Ол кездесуді белгілеместен, тіпті сізден кіруге рұқсат сұрамастан аяқ астынан келеді. Тура желдің екпіні секілді: сәт бұрын ол жоқ еді, қас қағымда ол қасыңызда. Бұл өмір тек саяхат қана Сіз қону үшін керуенсарайына тоқтаған кезде оған үйір боп қалмайсыз. Ол жерде бір түн қонып таңда кететініңізді білесіз, сондықтан керуенсарайды ойлап уайым шекпейсіз. Мен кіммін - Қозғалыстағы шаңмын ба әлде бөлменің тапжылмас кеңістігімін бе? Махаббат. Зеңгір көкке күн шығады. Оның шуағы саңылау арқылы үйге кіреді. Жарықтың сәулесінде шаңның қозғалысы көрінеді, бірақ бөлменің басқа кеңістігі қозғалыссыз тұрады. Енді көзіңді жұмып жым-жырт күйге түс. Содан соң өзіңнен: «Мен кіммін - қозғалыстағы шаңмын ба әлде бөлменің қозғалыссыз кеңістігімін бе?» деп сұра. Ақылыңа сүйеніп жауап қатпа, себебі ақылдың жауабы жауап емес, оның орнына күт және сезін. Хсу Йун айтады: «Ақыл бұл бөгденің шаңы секілді нәрсе емес». Сен кімсің-ақылсың ба - бөгде шаңсың ба немесе? КТО Я — ДВИЖУЩАЯСЯ ПЫЛЬ ИЛИ НЕПОДВИЖНОЕ ПРОСТРАНСТВО КОМНАТЫ? Любовь. Кто ты — ум? — Чужая пыль? Или —? Сен қаншалықты саналы болсаң соған сай тірісің Сен қаншалықты саналы болғаныңа сай тірісің. Саналылық – бұл өмір мен өлім арасындағы айырмашылық. Сен тыныс алғаныңнан, жүрегіңнің соғысынан ғана тірі жүрген жоқсың. Физиологиялық тұрғыдан сенің өміріңді ешқандай санасыз ауруханада да сақтап тұруға болады. Анағұрлым ояу болыңыз, сонда соғұрлым тірі боласыз. Ал өмір дегеніміздің өзі Құдай – одан өзге ешбір Құдай жоқ. Сондықтан Будда да өмір мен саналылық туралы айтады. Өмір мақсатты құрайды, саналылық мақсатқа қол жеткізетін әдіснаманы, техниканы құрайды. Үйрену керек жалғыз нәрсе – бұл бақылау. Бақыла! Жасаған әрбір әрекетіңді бақыла. Ақылыңа келген әрбір ойды бақыла. Санаңды жаулаған әрбір тілегіңді бақыла. Тіпті елеусіз қимылыңды да – қалай жүретініңді, сөйлейтініңді, тамақ жейтініңді, ванна қабылдағаныңды бақыла. Барлығын, кез келген жерде бақылауды жалғастыр. Барлығы бақылау мүмкіндігіне айналсын. Біздің шынайы күйіміз бен болмысымыз – бақытымыз. Ошо айтады «Іште немесе сыртта өмір сүруге болады. Сыртта өмір сүру бұл ақшам болса, мүмкіндікке, жағдайға, билікке, құрмет пен атақ-даңққа ие болсам деген тілектер мен амбициялармен өмір сүруді білдіреді. Ал іште өмір сүру ішкі дүниеңізде сізді бақытты ететін дүниенің бар екенін білдіреді. Бақыт – бұл үнемі біздің жанымызда бірге болатын болмысымыз сондықтан бақыт сыртымызда емес, ішкі дүниемізде. Мұны барлық данышпандар айтып кеткен. «Іште өмір сүру бақытты болуды, ал сыртта өмір сүру бақытсыз болуды білдіреді. Егер адам сыртта өмір сүрсе бақыт таба алмақ емес; ал іште өмір сүрсе ол өздігінен келмек». Бақыт деген жұқпалы Кез келген ауру секілді бақытсыздық та жұқпалы. Шаттық та сондай. Егер сен басқаларға бақытты болуға көмектессең, бұл өзіңнің де бақытыңа көмектескенің. Өз бақытын ойлаған адам қашан да басқалардың бақытты болғанын қалайды, сондықтан да оларға қол ұшын созады. Әлемдегі әрбір адамды өзін қамқорлауға үйретсе, бүкіл әлем бақытқа кенеледі. Бақытсыздыққа еш мүмкіндік болмайды. Бақыт – бұл ең басты альхимия Ең бастысы мынада: егер сіз бақытты болсаңыз, өзгере бастайсыз. Бақыт - бұл дүниедегі жалғыз алхимия. Түрленудің жалғыз құпиясы осы, оның басқа құпиясы жоқ. Бейбақ жандар ешқашан өзгермейді, сондықтан одан әрі бейбақтана түседі. Сыртқы шу - ол да өмірдің бір бөлшегі. Өмір шуға толы және әлем өте тар. Бірақ шумен алыссаңыз одан құтылмақ жоқ; одан құтылудың жалғыз амалы – оны толықтай қабылдау. Құдай – бұл сенің ішкі дауысың Құдай – бұл сенің ішкі дауысың. Саған ешқандай діндар керек емес, сен өзіңнің ішкі өміріңе қатысты ешкімнің тағлымына мұқтаж емессің. Сенен талап етілетіні бір нәрсе – сол бір тып-тыныш ішкі дауысыңды естімекке ішкі дүниеңе терең үңілу. Сен оны естіген бойда, оны қалай тыңдау керегін ұғынған бойда бар өмірің жаңа түрге түрленеді. Ол кезде сен не жасасаң да бәрін дұрыс жасайтын боласың. Бүкіл тіршілік атаулы сіздің сүйіктіңізге айналатын күн туады Сіз өз өміріңіздің есігін ашқан кезде сіз даралықтан ада махаббатты танисыз. Ол кезде сіз жай ғана сүйесіз. Алдымен адамдарды, содан соң жануарларды, құстарды, ағаштар мен тауларды, жұлдыздарды сүйесіз. Бүкіл тіршілік атаулы сіздің сүйіктіңізге айналатын күн де туады. Бұл сіздің шама-шарқыңыз. Адам осы шамаға талпынбаса, онда ғұмырды босқа сүргені. Проблемаларды бастан өткеріп қана шешуге болады «Уайым» сөзін еске сақтаңыз. Өмірлік проблемалар, өмірдің барлық проблемалары экзистенцианалды, олар дерексіз проблема емес. Сіз оларды талқылау арқылы шеше алмайсыз, сіз оларды бастан өткере отырып қана шешесіз. Оларды бастан өткеру арқылы болашағыңыз ашылады. Талқылау арқылы болашаққа жол ашылмайды. Керісінше тіпті қазіргі шағыңыз да жабылып қалады. Ғаламның нақсүйері болыңыз Егер әлемді сүймесең сен жаңа дүние тудыра алмайсың. Егер сен ағаштың сұлулығына сүйсіне алмасаң, қалай оның суретін салмақсың? Құстардың әніне бей-жай қарасаң, өзің қалай ән айтпақсың? Қарағай бұтақтарындағы желдің әуеніне де бейтараптық танытсаңыз скрипканы қалай тартпақсыз? Тірлікті құлай сүйген жан ғана жаңа нәрсе жасауға бейім. Менің үндеуім мынау: діншіл болудың жалғыз амалы – шығармашыл адам болу. Егер Құдайды – жаратушы десек, Оның ісіне қатысудың жалғыз жолы – ол өзіңнің қандай да бір дүние тудыруың. Шындыққа қарамастан сүю Махаббат – ол мүлде бөлек өлшем: ол дегеніміз шындыққа қарамастан сүю. Иә, шындықтың кемшіліктері бар, бірақ осы кемшіліктер өсудің жаршысы. Әрбір кемшілік атаулы – оны өзгертуге, басқа түрге түсіруге шақыратын хабаршы. Сондықтан екі адам бір-бірін шын сүйген кезде, олар бір-бірін өсіруге көмектеседі. Олар бір-біріне қарап бір-біріне айна болады, бірін-бірі бейнелейді. Олар бір-біріне көмектесіп, өзара қолдау көрсетеді. Қуаныш пен қайғыда да, бақытты және мұңға батқан сәттерде де олар бірге әрі бірлікте қабыса өрілген. Елігудің мәні міне, осы. Егер мен сіз бақытты болғаныңызда ғана қасыңызда болып, бақытсыз кезіңізде болмасам, бұл елігу емес; зерттеу де емес. Егер мен сіз құлпырып жүргенде ғана қасыңызда болып, түнерген шағыңызда болмасам, онда сіздің қасыңызда тіптен болмағаным. Бұл сізді сүймейтінім, тек өзімді және өз рақатымды сүйетінім. Сіз өмірден ләззат алғанда – жақсы қабылдап; азап шегіп жүргеніңізде ат тонымды ала қашсам, бұл махаббат емес, елігу де бас тарту да емес. Бұл басқа адамды сыйламау. Ошо Массаж – ең нәзік өнердің бірі Массаж - бір кездері сіз үйрене бастап, бірақ ешқашан аяқтамайтын ісіңіз. Оқу жалғаса береді, ал тәжірибе кеңейіп, көбейе береді. Массаж - ең нәзік өнердің бірі – және әңгіме тек біліктілікте ғана емес, әсілі сүйіспеншілікте. Техниканы үйрен және оны ұмыт. Жай ғана сезін де сезіміңді басшылыққа ал. Егер массажды меңгерген болсаңыз, онда жұмыстың тоқсан пайызын сүйіспеншілік, он пайызын техника жасайды. Бір ғана жанасу, сүйіспеншіліктің жанасуы - денені босаңсытады. Ер кісіге немесе әйел адамға «Сені сүйем» дегенде. Сен ер адамға немесе әйел адамға: «Мен сені жақсы көремін» деу арқылы: «Сенің тәнің мені алдай алмайды, мен сені көрдім. Сенің тәнің қартаюы мүмкін, бірақ мен сені, тәніңнен тыс сені көрдім. Мен сенің ең терең ішкі ғажайып ядроңды көрдім» дейсің. Ұнату үстірт сезім. Сүйіспеншілік адамның ядросына еніп, сол адамның тап жанына енеді. Дұғада болу – Құдайға барлық нығмет үшін алғыс айту Дұғада болу – Құдайға барлық нығмет үшін алғыс айту. Дұға тілеу – бұл барлығына «иә» дейтін, күмән-күдік, мойындамау дегенді білмейтін жүректің, әлем ғажап болғандықтан мәңгі әндетіп, би билейтін жүректің жауабы. Өмірдің біз үшін сый екені соншалық, біз оған лайық емеспіз. Бұл сыйдың құнын біз Құдайға өтей алмаймыз, біздің қолымыздан келетіні – ол Құдайды мадақтау. Біз оған намаз оқып бере аламыз. Егер намазды шынайы оқып бере алсақ бізге басқа ештеңе керек болмайды. Ол кезде бәрі мүмкін болады. Тіпті мүмкін емес те мүмкінге айналады. Басқалардың сіз туралы не ойлайтынына бас қатырмаңыз Сіз нені ойлап алаңдайсыз? Басқа адамдарға қандай әсер қалдыратыныңыз жөнінде ме? Басқалар сізді неге сонша алаңдатады, алаңдатыны соншалық сіз тіптен өмір сүруден қаласыз ба? Әр адамды өзі туралы жұрттың не ойлайтыны қызықтырады. Біреулерге сіз қызықсыз, басқалар сізге қызық. Одних беспокоите вы, другие беспокоят вас… Тылсым дүниені тыңдаңыз, оны теріске шығармаңыз Тылсым дүниені тыңдаңыз; оны теріске шығармаңыз. Алдын ала антсу ішпеңіз: тылсым жоқ деп алдын ала айтпаңыз. Жерде өмір сүрген барлық саналы адам тылсым күш бар екенін мойындайды және айтады. Әлем көзге көрінетінмен ғана шектелмейді. Көрінбейтін дүниелер де бар және ол мейлінше мәнді, себебі ол анағұрлым тереңірек. Көрінетіндер көрінбейтіннің бетіндегі толқын ғана; ал көрінбейтіндер – олар мұхит. Сондықтан әдеттен тыс құбылыстың куәсі болсаңыз оны теріске шығармаңыз және жүрегіңізді жаппаңыз. Оған ашылыңыз; оның кіруіне рұқсат етіңіз. Есікті тылсым қаққан кездегі сәттер күн сайын көп болады. Кейінге қалдыру - ақымақтық Кейінге қалдыру – ақымақтық. Ертең тағы шешуге тура келеді, сондықтан бүгін шешкен дұрыс. Ертең бүгінгіден ақылдырақ, мейлінше сергегірек, бүгінгіден жасырақ боламын деп ойлайсыз ба? Ертең сіз кәрірек болып, батылдығыңыз кемиді, ертең мейлінше тәжірибелі болып, қулығыңыз арта түседі, ажал жақынырақ келіп, сіз теңселіп қорқа бастайсыз. Сондықтан ешқашан ертеңге қалдырмаңыз. Кім білген ертеңгі күн бола ма болмай ма. Егер шешу керек болса, тура қазір шешіңіз. Ошо Махаббатты сезінуді бастаңыз Біз өз денемізді бір күйде ұстағымыз келгенде жаттығу залына барамыз, бірақ махаббат қуаты да жаттығуға мұқтаж. Махаббатты көбірек сезінуді бастаңыз. Сіздің жүрегіңіз қатты ұйқыда, оны ояту керек. Ал ол оянғанда, сіз айрықша бақытты күй кешесіз. Бақыт – бұл сүйіспеншіліктің ісі; сүйіспеншіліктен басқа ештеңе сізді бақытқа кенелте алмайды. Әркімнің дерлік жүрегі ұйықтап жатыр. Бізді ешқашан сүйіспеншілікке үйреткен емес. Бізге жек көруді үйретті, өйткені бізді соғысуға, күресуге мәжбүрледі. Сізге бүкіл әлем - сізге жау және бәрі сізді жағадан алуға дайын деп үйретті, кейде тура, кейде ауыспалы мағынасында, бірақ барлық шарттылық осында - сіз тым қатты жауласқан әлемдесіз, ал егер сіз аман қалғыңыз келсе, күресуіңіз тиіс және кез келген адал да арам да жолмен шайқасуға тура келеді. Егер шайқаспасаңыз, жеңілесіз; ең жақсы қорғаныс – ол шабуылдау. Ақылдың шарты міне осында. Сондықтан сүйіспеншілік өздігінен жоқ болып кетті. Шаттық- бұл сендегі арайлап келе жатқан күн Шаттық – бұл сендегі арайлап көтерілген күн. Әдетте адам түнекте жүреді; сондықтан ол сүрініп, құлап, жарақаттанады. Егер адам өмірін сырттай бақыласақ, онда ол қараңғыдағы мәңгілік адасу боп көрінеді. Адам қармаланып жүріп есікті табуға тырысады да оны ешқашан таба алмайды. Есікті сіздің ішкі дүниеңіз нұрға толған кезде, сендегі күн арайлап көтерілгенде ғана табуға болады. Бұған медитацияның көмегі арқылы қол жеткізуге болады. Медитация - бұл арай. Медитация - бұл күннің арайлануын шақыру. Бұл нұрды шақыру. Бұл сабыр мен тыныштықты шақыру. Әдетте біз мұндай нәрселер туралы - тыныштықты, дамылды, нұрды ойламаймыз, алайда шынайы қазына дегеніміз осылар. Шынайы патшалық осылардан тұрады. Сондықтан бұдан былай өзіңізді көбірек дамылдатып, тыныштықты көбірек орнатыңыз. Босаңсып, қозғалыссыз қалудың бір де бір мүмкіндігін жіберіп алмаңыз. Тіл қатпай ішкі дүниеңе үңілудің де мүмкіндігінен қалыс қалмаңыз. Сөйтіп бір күні сол мүмкіндіктің күні туады. Бұл біртіндеп емес, қашан да аяқ астынан болады. Кенеттен сен ішіңдегі шығыс жарты шарға жарық құйылып жатқанын; күн көтеріліп, түннің сейілгенін көресің. Шынайы өмір басталады. Әр сәт баға жетпес құндылыққа айналады. Әрбір сәт мәңгілік мәннен тұратын болады. Өткен күн де, болашақ та жоқ, тек қана осы шақ бар. Сен ешқашан тумағаныңды және ешқашан өлмегеніңді түсінесің. Сен қашанда осында және осы шақтасың. Сіз жақсы да жаман да КӨҢІЛ-КҮЙДЕ болғаныңызда ғана өмір сүру мүмкін болмақ Өмірді тек сынақ арқылы сүруге болады. Өмір сүру сіз жақсылы-жаманды көңіл күйді, ләззат пен азапты, қыс пен жазды, күн мен түнді, қуаныш пен мұңды, жайлылық пен жайсыздықты өткергенде ғана мүмкін болмақ. Өмір үнемі екі қарама-қарсылықтың арасында қозғалыста. Екі қайшылықтың арасында қозғалыста жүріп сіз тепе-теңдік сақтауды үйренесіз. Осы екі қанатыңыздың арқасында ең алыс жұлдыздарға қалай ұшу керегін үйренесіз. Мадақ – бұл адам мен болмыс арасындағы көпір Адамдардың екі түрі бар: біреулері шағымданады, басқалары мадақтайды. Шағымданып жүретіндер бақытсыз болып қалады, өйткені олардың жүректері ешқашан ашылмайды, ешқашан бүр жармайды. Бұл адамдардың өмірге деген көзқарасы теріс. Олар өмірдің көлеңкелі тұсына ғана қарап, оның күнгей жағын көрмейді. Олар раушанның бұтақтарындағы тікенді ғана санап, ал раушанның өзінен рахат таба алмайды. Алайда, сен гүлдердің әсемдігін, қараңғылықтың тыныштығын және мұхитқа ұмтылған өзеннің қуанышын мадақтауға дайын болсаң, саған жол ашылады. Сен өсіп-өркендейсің, жабылмайтын боласың. Мадақтау – сені мен болмыс арасындағы көпір. Болмысты мадақтай отырып, сен күн өткен сайын зерегірек, шынайырақ болып, ақынға айналасың. Сенің зеректігің бізді қоршап тұрған керемет сұлулықты - оның басы да, соңы да жоқ ақылға сыймас құпиясын түсінуге көмектеседі. Бұл ұлы құпияға қатысты болу сезімі шаттықты тудырады. Мадақтау - бұл дұға, шаттық – бұл дұғаның жұпар иісі. Ошо Сергек болуға 48 минут қана тыныштық керек Шулы адам ешқашан шаттық көрмейді, ол үшін тыныштықтың музыкасы қажет. Бірақ біздің ойымыз өте шулы. Біздің басымыз у-шуға толған базар. Және әрқайсымыз бір адам емеспіз. Біздің ішімізде бір-бірімен ұрсысқан, әрі тартып бері итерген, әрқайсысы билікке ұмтылған тобыр бар. Біздің ақыл-ойымыздың әрбір бөлігі ең басты ой болғысы келеді. Бұл тұтастай ішкі саясат. Тек миымыздағы соғыс тоқтаған кезде ғана шаттыққа кенелу мүмкін болмақ. Және бұл соғыс аяқталуы мүмкін; оны бағындыру қиын емес. Бұл үшін қажеттісі сезіну. Құдай көзге көрінбейді, бірақ оның жаратқаны көрінеді Табиғатқа табын. Шіркеуге бару – бұл адам салған ғимаратқа бару. Орманға, өзенге бар, мұхит жағасына бар. Олар Құдайдың жаратқандары. Құдай өз жаратылысына жақын. Сен Оның жаратылысына ғибадат еткен кезде. бұл Құдайға ғибадат етудің жалғыз жолы. Құдай көзге көрінбейді, бірақ Оның жаратылысы көрінеді. Оның жаратылысы сен үшін көпір болсын. Құдайдың жаратылысына табыну арқылы сен Оның барын сезіне бастайсың. Ол әр тау мен тастың, әрбір еркек пен әйелдің жанында. Олардың барлығына басыңды іи, өйткені олар Оның жаныңда – тым жақында екенін түсінуіңе көмектеседі. Сонда оның бар екені байқалады, көрінеді. Сен Құдайға жанаса аласың. Оны сезінуге дайын болған сәтте, Ол сені өзгертеді. Сен Оның бір бөлігіне айналасың, сен балқып онымен біртұтас боласың. Ошо Құдай әрқайсымыздың жүрегімізде үн қатады, бірақ біздің басымыздың бос еместігі сондай, біз осы тып-тыныш ішкі дауысты естімейміз. Бізде шудың, қажетсіз қарбаластың көптігі сондай - біз басымызды әлдебір базарға айналдырдық. Жүрегіміз қаншалықты шақырса да, біз оның шақыруын естімейміз. Құдай тіптен алыста емес - ол жақын. Бізден талап етілетіні – ол өз ойымызды мейлінше шусыз, бұйығы, барынша сабырлы ету, босаңсыту ғана. Ақыл-ойың босаңсыған бойда, саған Құдіретті музыка естіледі. Құдай сенің жүрегіңдегі музыкалық аспапта - жүрегіңнің арфасында ойнай бастайды. Ал бұл музыка сені өзгертеді. Оны бір рет естігеннен кейін сен оны ешқашан ұмытпайсың, өз өміріңді мәңгілікке өзгертесің, өлмес болмыстың бір бөлігіне айналып, сен енді ажалсыз боласың. Адаммен оның жүрегінде кездесу – бұл төңкерісті бастан кешу Сүйіспеншілік сирек құбылыс. Адаммен оның жүрегінде кездесу дегеніміз бұл төңкерісті өз басыңнан кешуің, егер сіз адаммен оның жүрегінде кездескіңіз келсе, сіз де оған сіздің жүрегіңізге жетуге мүмкіндік беруіңіз тиіс. Сіз ол адам үшін мүлдем осал, ашық болуыңыз керек. Бұл қауіпті. Біреудің сіздің жүрегіңізге жетуге рұқсат ету өте нар тәуекелді, қауіпті, өйткені сіз бұл адамның сізге не жасайтынын ешқашан білмейсіз. Сіздің барлық құпияларыңыз белгілі болып, барлық сырлар ашылғанда және өзіңізді жалаңаштағаныңызда сіз басқа біреудің өзіңізге не жасайтынын елестете алмайсыз. Бұл қорқынышты. Сондықтан біз ешқашан ашылмаймыз. Ештеңеден қорқудың қажеті жоқ, өйткені төрешіміз құдай Қорқынышта өмір сүрмеңіз, сізді ешкім жазалайын деп жатқан жоқ – барлығыңызға айтар жаңалығым осы. Қорқынышты білместен өмір сүріңіз, толық өмір сүрудің жалғыз жолы осы. Қорқыныш сізді тұйықтайды, ол сізге ашылуға мүмкіндік бермейді. Бір әрекет жасамас бұрын саған мың да бір жағдайды таразылауға тура келеді: саған бұның дұрыс немесе бұрыс, сыпайы немесе анайы, бұл шіркеудің үйреткен нәрселеріне, киелі жазбаларда айтылғандарға сай келіп-келмейтінін ойлау керек болады. Осы нәрселер туралы көбірек ойлаған сайын, саған шешім қабылдау қиынырақ болады. Әрбір әрекеттен күнә іздейтін болсаңыз, сен шынайы өмір сүре алмайсың, сен тек өлмешінің күнін көретін боласың. Менің көзқарасым басқаша. Бұл өте қызық әлем Бұл әлем өте таңқаларлық: егер сіз бақытсыз болсаңыз, азап шегіп жүрсеңіз, ешкім сізге «миыңызды біреу шайып жіберген, біреу сені гипноздап тастаған» демейді. Ал егер де сіз жымиып, көшеде көңілді күйде би билеп, ән айтсаңыз, адамдар таң болады. Олар: «Не істеп жүрсіз? Біреу миыңызды шайып жіберді ме – гипноздап тастаған ба, әлде есіңізден адастыңыз ба?» дейтін болады. Бұл таңқаларлық әлемде жапа шегу табиғи қалып саналады. Ошо НҰРДАН тудық, НҰРДА өлеміз, НҰРДан жаралғанбыз! Біз нұрдан туғанбыз, нұрда өліп, нұрдан жаралғанбыз! Бұл барлық заманның мистикалық көрегендігіне айналды. Қазіргі күнде ғалымдар мұны мақұлдаған. Олар бұл тұжырымға соңғы жиырма жылда келді. Жиырма жыл бұрын ғана ғалымдар мистиктерге миығынан күліп, олардың ақымақтың сөзін айтып жүргенін: «Адам нұрдан жасалған ба? Бұл ауыспалы мағынада айтылған болуы керек!» деді. Бірақ мистиктер бұл сөздерге тура мағына берді. Қазір ғалымдар адамның ғана нұрдан жасалмағанын айтады. Олар бәрі нұрдан жасалған – бәрі электроннан, электр күшінен жасалған деп айтады. Ғалымдар бұл тұжырымға өте ұзақ жолмен келді; объективті жол қашан да ұзақ. Субъективті жол қысқа – өз ішіңе қарасаңыз соның өзі жеткілікті, одан өзге зертхана да, күрделі құралдар да, ештеңе де қажет емес, айтарлықтай үлкен ештеңе талап етілмейді; тек көзді жұмып, өз ішіңізге қарауыңыз керек. Медитация деген осы – өз тереңіңізге үңілу өнері. Ойлар жоғалып, ақыл-ой тыныш әрі үнсіз күйге түскен сәтте, ішкі назардың алдында нұр пайда болады. Бұл – ашылыс. Сен өз нұрыңды көріп қайран қаласың. бұдан былай барлық нәрседен нұр көретін боласың. Бүкіл болмыс тұтас нұрлы мұхитқа айналады. Болмыс – материя емес, болмыс – бұл таза энергия. Қолыңдағы барыңа риза бол. Қамқорлық танытып, жомарттық пен әлем мен өзіңді сүюді басты ұстанымың етсең, өмір тұтасымен жұмақтан және нағыз шаттықтан тұратындай көрінері хақ! МЫ РОЖДЕНЫ СВЕТОМ, МЫ УМИРАЕМ В СВЕТЕ, МЫ СОЗДАНЫ ИЗ СВЕТА! Мы рождены светом, мы умираем в свете, мы созданы из света! Это стало величайшим мистическим прозрением всех времён. КӨБІРЕК ТҮСІНІСТІК ТАНЫТЫҢЫЗ Ғашықтар ат құйрығын үзісуі мүмкін, бірақ бір-бірінің ортасында болған түсіністік оларда сый ретінде мәңгі қалады. Егер сіз біреуді сүйсеңіз, оған ұсына алатын жалғыз құнды сыйыңыз — бұл түсіністік танытудағы белгілі бір шамаңыз
